Publication: Magyar Közlöny
Issue: MK-2010-138 (Year: 2010, Number: 138)
Era: contemporary
Section: Az Országos Választási Bizottság az 1997. évi C. törvény (a továbbiakban: Ve.) 90/A. §-a (4) bekezdésének a) pontjában
Paragraph Index: 351

Az Országos Választási Bizottság az 1997. évi C. törvény (a továbbiakban: Ve.) 90/A. §-a (4) bekezdésének a) pontjában írt hatáskörében eljárva, az alábbi állásfoglalást hozza a folyamatos elkövetés esetében a kifogás benyújtására nyitva álló határidõ számításáról. A Ve. 77. § (1) bekezdése értelmében a kifogást úgy kell benyújtani, hogy az legkésõbb a sérelmezett jogszabálysértés elkövetésétõl számított 2 napon belül megérkezzen. Az Országos Választási Bizottság megállapítja, hogy ezen jogszabályhely helyes értelmezése a folyamatosan fennálló (állapotszerû) tevékenységek esetében a következõ: – a kifogást a sérelmezett és jogszabálysértõ tevékenység elkövetésének (fennállásának) teljes idõtartama alatt be lehet nyújtani, – a jogorvoslati határidõ kezdete pedig nem a sérelmezett és jogszabálysértõnek vélelmezett tevékenység kezdõ idõpontja, hanem az az utolsó idõpont, amikor a sérelmezett állapot még fennáll. Az Országos Választási Bizottság ezért megállapítja, hogy a folyamatos tevékenységek esetében a jogorvoslat benyújtására a jogszabálysértõnek vélelmezett tevékenység fennállásának teljes idõtartama alatt, valamint ezen folyamatosan tartó tevékenység megszûntét – azaz a sérelmezett tevékenység befejezését – követõ 2 napos határidõ alatt van lehetõség. Dr. Szigeti Péter s. k., az Országos Választási Bizottság elnöke”

Source: https://magyarkozlony.hu/hivatalos-lapok/4e7c8d460934ea618b37a5e636fa9441f498c07a/dokumentumok/8a862b863686478844b7d249cd3db711819b181d/letoltes